Вынікі правядзення палітыкі калектывізацыі ў БССР. У выніку правядзення суцэльнай калектывізацыі ў БССР была створана матэрыяльна-тэхнічная база, неабходная для далейшага індустрыяльнага развіцця рэспублікі. Механізацыя значна аблегчыла сельскагаспадарчыя работы, дазволіла павысіць прадукцыйнасць працы і павялічыць вытворчасць сельскагаспадарчай прадукцыі. Істотна змянілася сацыяльная структура насельніцтва: адбыўся рост калгаснага сялянства. Аднак працэс пераводу сялянскай гаспадаркі з індывідуальнай у калектыўную адбываўся з парушэннямі прынцыпаў добраахвотнасці і паступовасці, што прывяло да дэфармацыі законнасці і страты эканамічнага эфекту.